
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«07» красавіка 2026 г.
	№ 44
	г. Масква




Аб парадку ўвядзення ў дзеянне змяненняў 
у тэхнічны рэгламент Мытнага саюза «Аб бяспецы прадукцыі лёгкай прамысловасці» (ТР МС 017/2011)

У адпаведнасці з пунктам 2 артыкула 52 Дагавора аб Еўразійскім эканамічным саюзе ад 29 мая 2014 года і пунктам 11 дадатку № 2 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, Калегія Еўразійскай эканамічнай камісіі вырашыла:
1. Устанавіць, што:
а) дакументы аб ацэнцы адпаведнасці прадукцыі лёгкай прамысловасці патрабаванням, устаноўленым тэхнічным рэгламентам Мытнага саюза «Аб бяспецы прадукцыі лёгкай прамысловасці» 
(ТР МС 017/2011), прынятым Рашэннем Камісіі Мытнага саюза ад 9 снежня 2011 г. № 876, выдадзеныя або прынятыя да даты ўступлення ў сілу Рашэння Савета Еўразійскай эканамічнай камісіі ад 12 верасня 2025 г. № 75, правадзейныя да заканчэння тэрміну іх дзеяння;
б) выпуск у абарачэнне на мытнай тэрыторыі Еўразійскага эканамічнага саюза прадукцыі, якая з’яўляецца аб’ектам тэхнічнага рэгулявання тэхнічнага рэгламенту Мытнага саюза «Аб бяспецы прадукцыі лёгкай прамысловасці» (ТР МС 017/2011), пры наяўнасці дакументаў аб ацэнцы адпаведнасці, указаных у падпункце «а» гэтага пункта, дапускаецца да заканчэння тэрміну дзеяння такіх дакументаў.
2. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання і распаўсюджваецца на праваадносіны, якія ўзніклі з 26 красавіка 2026 г.

